Nr. L 14/24 De Europæiske Fællesskabers Tidende 22. 1. 93 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 21. december 1992 om ændring af garantierne i forbindelse med at bløddyr føres ind i de zoner, for hvilke et program for Bonamia ostreae og Marteilia refringens er blevet godkendt . (93/55/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter()), særlig artikel 10, stk. 3, og ud fra følgende betragtninger : Efter vedtagelsen af et program for Bonamia ostreae og Marteilia refringens i henhold til artikel 10, stk. 2, i direktiv 91/67/EØF gælder reglerne i direktivets artikel 8 for bløddyr, der føres ind i de zoner eller på de brug, som programmet vedrører ; Kommissionen har ved beslutning 92/528/EØF af 9. november 1992 godkendt et program vedrørende bona- miose (Bonamia ostreae) og marteiliose (Marteilia refrin- gens) for Storbritannien og Nordirland (?) ; tilsvarende planer er forelagt af andre medlemsstater og er for øjeblikket under behandling i Kommissionen ; anvendelsen af bestemmelserne i artikel 8, stk. 1, litra a), i direktiv 91/67/EØF skaber forsyningsvanskeligheder for de pågældende zoner ; det er derfor vigtigt, at de fastsatte garantier ændres i henhold til nævnte direktivs artikel 10, stk. 3; bestemmelserne i nærværende beslutning skal revideres inden den 30. juni 1993 på grundlag af en udtalelse fra Den Videnskabelige Veterinærkomité ; () EFT nr. L 46 af 19, 2. 1991, s. 1. () EFT nr. L 332 af 18. 11. 1992, s. 25. de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — - VEDTAGET FØLGENDE BESLUTNING : Artikel 1 Uanset reglerne i artikel 8, stk. 1, litra a), i direktiv 91/67/ EØF er indførelse i de zoner, for hvilke der er godkendt et program vedrørende Bonamia ostreae og Marteilia refringens, tilladt for partier af bløddyr med oprindelse i andre zoner, for hvilke et sådant program er godkendt, eller i zoner, for hvilke et sådant program ikke er godkendt. I begge tilfælde skal bløddyrene ledsages af et transportdokument, der er underskrevet af den officielle myndighed til attestering af, at bløddyrene stammer fra et område, hvor der ikke tidligere har været udbrud af bona- miose (Bonamia ostreae) eller marteiliose (Marteilia refrin- gens) i de to foregående år som bekræftet ved prøver, der er foretaget med et tidsinterval, der er tilpasset de pågæl- dende sygdomsvækkeres udvikling, ifølge procedurer, som Den Videnskabelige Veterinærkomité har anbefalet. Artikel 2 Denne beslutning er rettet til medlemsstaterne. Udfærdiget i Bruxelles, den 21. december 1992. På Kommissionens vegne Ray MAC SHARRY Medlem af Kommissionen